نّص لجانوبي د لأرض هيّا لمنطقة ديال لأرض لي جات ف لجانوب ديال خط سّتيواء. 39.3% ديال لمساحة د نّص لجانوبي د لأرض مغطية ب لما، ؤ كاتحتاوي علا قل من 33% ديال لمساحة د ليابسة د لأرض. ف 2015، قل من مليار د بنادم كانو عايشين ف نّص لجانوبي، شّي لي كيمتّل 13% ديال لباشار ديك سّاعة. ب سباب لميلان د لمحور د لأرض، لفصول د لعام كيختالفو ما بين نّص لجانوبي ؤ نّص شّمالي. متلاً فاش كيكون صّيف ف نّص شمالي، كيكون فصل شّتوة ف نّص لجانوبي. حاجة خرة لي كاتختالف ما بين هاد جّوج نصوصا د لأرض، هيّا تّيجاه ديال قوة كوريوليس، لي كاتأتر ف لعوامل لجوية بحال تّيارات د لما ؤ لهوا. مي عكس ماكيعتاقدو بعض نّاس، هاد لمفعول ماعندو حتا تأتير علا تّيجاه باش كيدور لما لي كيسيل ف دّيور، ف لاڤابو متلاً. "Does water go down the drain counterclockwise in the northern hemisphere and clockwise in the southern hemisphere".